Source: https://politeia.org.ro/stiri-revista-presei/revista-presei-6-februarie-ce-bine-este-sa-stai-la-stat/63322/
Timestamp: 2020-08-07 03:40:51+00:00

Document:
Revista Presei – 6 februarie. Ce bine e sa stai la Stat! “Cum schimbăm asta? Prin reforme sistemice, nu prin schimbarea din funcții a oamenilor dintr-un partid cu alții ai altui partid.” | PoliteiaWorld
Home » Stiri / Revista Presei	» Revista Presei – 6 februarie. Ce bine e sa stai la Stat! “Cum schimbăm asta? Prin reforme sistemice, nu prin schimbarea din funcții a oamenilor dintr-un partid cu alții ai altui partid.”
Buna dimineata intr-o zi de joi, 6 februarie! Un Cod galben de vânt şi ninsori va afecta, pe durata zilei de joi, între orele 8:00 – 15:00, zone din sud-estul ţării, unde temporar va mai ninge, iar vântul va prezenta intensificări, cu viteze de peste 55 km/h. În plus, în zona montană, vântul va sufla cu peste 70 km/h, spulberând zăpada. Un Cod portocaliu de vreme rea va intra în vigoare miercuri, de la ora 14:00, şi va expira joi, la ora 8:00, afectând zona Carpaţilor Meridionali şi Orientali, unde vor fi intensificări susţinute ale vântului cu rafale de 80 – 100 km/h. Temporar va ninge viscolit, determinând scăderea vizibilităţii sub 50 de metri. Un al doilea Cod portocaliu va fi valabil în intervalul miercuri, ora 17:00 – joi, ora 8:00. Astfel, în jumătatea de sud a Moldovei, Dobrogea, cea mai mare parte a Munteniei vor fi intensificări susţinute ale vântului cu rafale de 70 – 85 km/h, temporar va ninge viscolit determinând scăderea vizibilităţii. În judeţele Teleorman, Giurgiu, Tulcea şi, local, în judeţele Călăraşi, Ialomiţa şi Brăila se va depune strat consistent de zăpadă. Joi, în intervalul orar 8:00 – 12:00, va fi în vigoare un Cod portocaliu de intensificări ale vântului, ninsoare viscolită şi spulberată în estul Munteniei, sudul Moldovei şi în Dobrogea. Rafalele vor fi de 70 – 80 km/h, iar în Carpaţii Meridionali şi de Curbură peste 80 – 90 km/h, viscolind şi spulberând ninsoarea, la care se adaugă scăderea vizibilităţii. Pentru Bucureşti, estimările arată că, de miercuri, de la ora 8:00, până joi, 6 februarie, ora 10:00, vremea se va răci accentuat, temperatura aerului va scădea continuu pe tot parcursul intervalului, până în jurul a -2 grade Celsius, în noaptea de miercuri spre joi. În plus, vor fi precipitaţii, ziua sub formă de ploaie, iar seara şi noaptea predominant ninsoare.
Cum a compromis PNL intr-o noapte ce reusise electoratul sa recupereze de la PSD Putini actori politici pot reface legatura de incredere cu electoratul, dupa un episod de tradare, asa cum a fost perceputa alianta contra firii dintre liberali si social-democrati. Iar Ludovic Orban intelege bine ce a pus in joc in ultimele zile, dar simpla repudiere a gecii rosii ar putea fi prea putin. Motiunea de cenzura care a dus, fara vreo surpriza, la caderea guvernului liberal, a readus pe agenda politica de tranzactionare si impartirea castigurilor, inainte ca electoratul sa aiba macar ceva de spus. S-a intrat pe culoarul anticipatelor, pentru care trebuie sa fie respinse succesiv doua propuneri de premier si, cum presedintele Iohannis a lasat sa se inteleaga ca macar prima va fi tot Ludovic Orban, proaspat demis, ar fi anapoda sa fie relegitimat de Parlament. Totusi, felul in care se ajunge (cel mai probabil) la alegeri anticipate, care au fost unul dintre dezideratele societatile civile dupa europarlamentare, cand electoratul a dat acest cec de incredere partidelor antiPSD, e in masura sa compromita miza si sa scoata din ecuatie tocmai interesul public. Negocierile dintre PSD si PNL, fie si de la distanta, date in vileag de Sebastian Zachmann, de la Adevarul, cu cateva zile inainte de motiune, readuc in vocabularul politic un termen pentru care electoratul nu mai are indulgenta, de vreme ce lui, iar nu vreunui partid politic, i se datoreaza de fapt indepartarea regimului toxic Dragnea/Dancila si recuperarea legitimitatii de tara a Romaniei, pe plan european. Acest termen este blatul de care Ludovic Orban a tot incercat sa se scuture, lepadandu-se de trei ori de PSD: o data inainte de motiune, dar si inainte de sedinta de guvern in care au fost adoptate pe banda rulanta, in cel mai abuziv mod, 25 de ordonante de urgenta, a doua oara in discursul de la votul motiunii si a treia oara imediat dupa demitere. Lepadarea a doua va ramane de referinta, pentru informatiile ei vizuale. Iata: “Domnul Antonescu mi-a cerut sa ies la conferinta de presa, sa ies in geaca rosie si domnul Geoana i-a cerut lui Dragnea sa iasa cu geaca galbena. Dupa ce am probat, domnul Dragnea a iesit cu geaca galbena, iar eu nu am iesit in fata romanilor cu geaca rosie, pentru ca mi-ar fi fost rusine toata viata”. Ironia e ca, totusi, geaca rosie a fost probata si a ramas una dintre traumele politice ale lui Ludovic Orban. Suspiciunile de blat (pentru care nu e nevoie de o strangere de mana, ci de o win-win situation) sunt intemeiate pe ce s-a sacrificat pentru ca alegerile anticipate sa devina posibile, iar aici intra administratia locala, inclusiv cea din Bucuresti unde, cu un sigur tur de scrutin la locale si cu PNL ostilizandu-si USR-ul, Gabriela Firea poate sa dea cate share-uri vrea ea unor postari abjecte ale unui creator de moda. Astfel, ce s-a obtinut din punerea in scena a motiunii, presarata cu discursuri politice vulnerabile din punct de vedere cultural si cu cateva scuturari de guler, cat sa se vada cine se bate cu cine, e un ragaz pentru PSD, care si-a maximizat sansele de a-si pastra cat mai multi primari. Integral: http://www.ziare.com
Cum i-a indicat CCR lui Zgonea articolul din Codul de procedura penala pentru a scoate interceptarile SRI din dosarele penale Fostul presedinte al Camerei Deputatilor Valeriu Zgonea a sesizat Curtea Constitutionala cu prevederile privind folosirea interceptarilor obtinute de SRI in baza unor mandate de interceptare nationala, la o luna dupa ce judecatorii CCR explicau in motivarea unei decizii despre situatia articolului din Codul de procedura penala. CCR a admis marti o exceptie de neconstitutionalitate privind o prevedere din Codul de procedura penala, legata de folosirea interceptarilor in procesele penale. In urma acesteia, SRI nu mai poate sesiza procurorii daca in timpul interceptarii pe mandate de siguranta nationala sesizeaza infractiuni de drept comun. Astfel sunt anulate probele stranse de SRI din dosarele de coruptie, crima organizata, trafic de droguri, trafic de persoane, criminalitate cibernetica sau chiar terorism, tradare si spionaj. Decizia CCR lasa SRI practic fara obiect de activitate, avand in vedere ca nu va mai putea sesiza parchetele in legatura cu infractiunile constatate in timpul monitorizarilor pe care le face in baza Legii sigurantei nationale. Mandatele de siguranta nationala sunt emise de Inalta Curte. Cererea de emitere a unui MSN, sau de prelungire a acestuia, este facuta de procurorul general al Romaniei, la solicitarea SRI. Exceptia a fost ridicata de fostul presedinte al Camerei Deputatilor Valeriu Zgonea in dosarul in care a fost condamnat luni la 3 ani de inchisoare cu executare pentru trafic de influenta. Decizia nu este definitiva. Zgonea a pus in discutie sesizarea CCR in perioada in care procesul se judeca in Camera Preliminara. Tribunalul Bucuresti a admis cererea pe 31 mai 2018. ….. Discutiile despre acest articol au fost ridicate chiar de Curtea Constitionala in motivarea unei alte decizii, prin care a declarat neconstitutional un articol din Legea nr. 51/1991 privind securitatea nationala. Era vorba chiar de prevederea care stabilea modul in care sunt emise mandatele de siguranta nationala. Practic, CCR a constatat ca mandatele de siguranta nationala date in dosarele de coruptie sunt neconstitutionale. Este vorba de Decizia 91/2018 pronuntata pe 28 februarie 2018. In motivarea acestei decizii, CCR arata ca articolul 139 alin. (3) din Codul de procedura penala confera calitatea de mijloc de proba acestor interceptari realizate in baza unui MSN. CCR precizeaza ca nu se poate sesiza din oficiu in acest caz, avea pe masa o exceptie vizand Legea 51/1991, nu Codul de procedura penala, iar daca ar fi facut asta ar fi contrar legii de functionare. Integral: http://www.ziare.com
Modificare majoră în sistemul de sănătate: ​Spitalele private vor asigura în premieră servicii medicale de urgență decontate integral de stat Spitalele private vor asigura în premieră servicii medicale de urgență decontate integral de stat, prevede Ordonanța de Urgență care modifică Legea nr. 95/2006 privind reforma în domeniul sănătății, adoptată aseară în ședința de Guvern. Lista spitalelor private care vor putea asigura servicii medicale de urgență decontate de stat urmează să fie stabilită prin Ordin de ministru. Spitalele private nu pot încasa niciun fel de sume suplimentare (coplată) de la pacienți, se arată în textul Ordonanței de Urgență, document obținut de HotNews.ro. – Fără coplată de la pacienți. Textul Ordonanței de Urgență prevede explicit că spitalele private care vor asigura servicii medicale de urgență au obligația de a nu încasa niciun fel de sume suplimentare de la pacienți (coplată) “față de cele decontate potrivit actelor normative în vigoare”. – Finanțarea acestei măsuri, asigurată de casele de asigurări de sănătate și de Ministerul Sănătății. Potrivit actului normativ adoptat aseară, “cheltuielile pentru îngrijirea pacienților aflați în stare critică sau cu acuze ce ridică suspiciunea unei afecțiuni grave acute care nu pot fi acoperite din sumele obținute pe baza contractelor încheiate de către spitalele private cu casele de asigurări de sănătate, vor fi decontate de la bugetul de stat, prin bugetul Ministerului Sănătății. Sumele aferente decontului per caz nu pot depăși sumele decontate pentru cazuri similare din sistemul public de urgență.” Cum arată modificările la Legea 95/2006 adoptate prin Ordonanță de Urgență:…. Includerea spitalelor private pe lista spitalelor care vor asigura servicii medicale de urgență, alături de spitalele de stat, este a doua modificare-cheie adusă prin Ordonanță de Urgență la Legea nr. 95/2006 privind reforma în domeniul sănătății, alături de extinderea tratamentului bolnavilor cronici, în cadrul programelor naționale de sănătate, la spitalele și clinicile private, tot fără coplată. Cele două măsuri sunt prevăzute în aceeași Ordonanță de Urgență. Pacienții cu boli cronice care beneficiază de tratament în cadrul programelor naționale de sănătate se vor putea trata, la alegere, atât la stat, cât și la spitale și clinici private. Guvernul a adoptat aseară Ordonanța de Urgență care introduce această măsură. Textul actului normativ specifică explicit că pacienților tratați în cadrul programelor naționale de sănătate nu le poate fi percepută de către spitalele și clinicile private nicio taxă suplimentară (coplată). Integral: https://www.hotnews.ro
Deputat USR: Legea care acorda statut de autoritate publica profesorilor e neconstitutionala. Trebuie sesizata CCR Deputata USR de Bistrita-Nasaud Cristina Iurisniti le-a transmis presedintelui Romaniei si Avocatului Poporului o solicitare cu privire la trimiterea catre Curtea Constitutionala a legii initiate de senatorul Serban Nicolae privind acordarea statutului de autoritate publica profesorilor, pe motiv ca reprezinta “o aberatie legislativa profund neconstitutionala”, care nu va rezolva problema violentei in scoli. “Sub pretextul protectiei sporite a cadrelor didactice pe care senatorul PSD si-o doreste, se remarca o necunoastere grava a dreptului, dar si a principiilor care ar trebui sa guverneze actul educational. Cu privire la legea propusa, atat sub aspect procedural, cat si sub aspect substantial, aceasta contine o serie de vicii de constitutionalitate. Mai mult, daca Serban Nicolae, in calitate de senator, considera ca siguranta se asigura prin pedepse mai grele sau prin conferirea de functii sau prerogative speciale, inseamna ca nu are ce cauta in Parlament”, este de parere Cristina Iurisniti, cadru didactic si membru in Comisia pentru invatamant a Camerei Deputatilor. Potrivit unui comunicat de presa remis, marti, deputata USR considera ca, din punct de vedere procedural, legea nu a fost aprobata in conformitate cu prevederile constitutionale: legea a fost modificata si aprobata de Senat, in timp ce o serie de modificari ar fi trebuit supuse din nou la vot la Camera Deputatilor, in calitate de Camera decizionala. Cristina Iurisniti adauga ca argumentul privitor la faptul ca statutul de autoritate publica ar conferi o siguranta in plus profesorilor este nul, deoarece, sub aspectul regimului sanctiunilor, singura distinctie este ca, pentru infractiunile savarsite fata de un functionar public, limitele de pedeapsa se majoreaza. “Or, conform Curtii Constitutionale si Inaltei Curti de Casatie si Justitie, din punct de vedere penal, profesorul este asimilat functionarului public. Cu alte cuvinte, chiar daca acesta nu este functionar, totusi se bucura de protectia legii penale deja existente. Asadar, initiativa PSD care prevede majorari de pedepse este nula si ramane fara obiect, profesorii fiind protejati deja de legislatia penala”, apreciaza Iurisniti. Integral: http://www.ziare.com
Ghinea: Guvernarea noaptea ca hoții naște aberații. Funcționarii lucrează la textul unei ordonanțe deja adoptate de Executiv Eurodeputatul Cristian Ghinea susține că una dintre cele 25 de ordonanțe de urgențe adoptate de guvern, cea referitoare la fondurile europene, a fost aprobată deși textul nu era finalizat, iar funcționarii lucrează încă la document. El atrage atenția că este vorba despre o ilegalitate, adăugând că ”nimeni nu trebuie să riște pușcăria” pentru ministrul fondurilor, Marcel Boloș.”Guvernarea noaptea ca hoții naște aberații. Tot încercând să găsesc textul OUG pe fonduri europene, mi se spune că încă se lucrează la text. Așa șoptit. Vă dați seama la ce nivel a dus Boloș penibilul? Au legiferat ceva în guvern și acum niște funcționari termină textul”, a semnalat Ghinea, pe Facebook. Ghinea mai spune că cineva va trebui să răspundă pentru această ilegalitate.”Asta e atât de ilegal încât cineva trebuie să răspundă. Niște funcționari pot scrie orice într-o lege deja adoptată. Eu zic să nu riște nimeni pușcărie pentru Boloș. Opriți nebunia asta. (…) Penibilă guvernare. În toiul nopții, ministrul Boloș de la Fonduri Europene iese si zice niște bolboroseli fără sens despre cum a reformat sistemul peste noapte, prin OUG. O gramadă de lume încearcă să înțeleagă ce a legiferat, nu se știe nimic. Nu pentru că sunt buni la ținut secretul ci pentru că sunt proști la organizare. Nimeni nu știe cert ce s-a votat, care e textul. Umblă zvonuri ca la Ministerul Justiției demisionează lumea că au legiferat unii fără avizul altora”, a mai spus el. Ghinea afirmă că dacă este adoptată astăzi moțiunea de cenzură, ”guvernarea PNL se sfârșește penibil. Dacă continuă, va continua penibil”. Integral: https://www.hotnews.ro
Citu explica de ce imprumuta Ministerul de Finante 5 miliarde de lei in februarie Ministrul de Finante, Florin Citu, explica de ce institutia pe care o conduce trebuie sa se imprumute in luna februarie cu 5 miliarde de lei. Astfel, spune Florin Citu, exista doua motive: deficitul bugetar estimat pentru acest an si plata imprumuturilor care vin la scadenta din anii anteriori.”Transparenta 100%! In luna februarie MF a anuntat ca are in plan sa imprumute 5 miliarde lei. Bineinteles este vorba de o tinta. Totul depinde de conditiile pietei iar suma finala poate sa fie mai mare sau mai mica. Dar de ce trebuie sa se imprumute MF? Doua motive: – deficitul bugetar ESTIMAT pentru acest an; – plata imprumuturilor care vin la scadenta din anii anteriori. …. Florin Citu detaliaza apoi si la ce sunt folositi, in fiecare luna, banii luati din aceste imprumuturi.”In fiecare luna de la buget se platesc:- aproximativ 11 miliarde de lei pentru pensii si ajutoare sociale. Doar legea pensiilor votata de PSD anul trecut inseamna ca in fiecare luna 2 miliarde lei trebuie luati de undeva- PSD nu a indicat sursa de finantare.- aproximativ 9 miliarde lei salarii in sectorul bugetar. Si aici sunt aproape 2.5 miliarde lunar care nu au sursa de finantare. – aproximativ 4 miliarde lei pentru medicamente si bunuri si servicii – aproximativ 1 miliarde de lei pentru subventii agricultura in avans. Mai sunt si alte cheltuieli dar acestea sunt majore”, afirma Florin Citu. Integral: http://www.ziare.com
Claudiu Nasui – USR: România este, în același timp, țara din Europa cu cele mai mari taxe pe salariul minim și țara din care se fură cu o creativitate și un tupeu șocant. Citind auditul Curții de Conturi pe anul 2018, vedem cum doar din controalele sale au fost descoperite prejudicii de sute de milioane de lei în peste 3.500 de instituții publice. Unii și-au mărit ilegal salariile, alții și-au dat prime și sporuri cât au putut, alții au făcut angajări complet fictive. Să ne uităm pe câteva exemple: Institutul de Cercetare Informatică București a plătit ilegal 2,3 milioane de lei pentru creșteri de salarii ale conducerii. Și ca prin coincidență, aceeași conducere deconta băuturi alcoolice, parfumuri și produse alimentare cotidiene pe contul Institutului, deci pe bani publici. La ministerul turismului mai multe persoane detașate au primit salarii cu peste 267.000 lei mai mari față de nivelul salariului de bază stabilit aferent funcției pe care au fost detașați. Probabil pilele din activul de partid pentru care toate se cuvin. La ANAF, curtea a descoperit o serie lungă de nereguli, dar cea mai tristă este că ANAF acționează discreționar și că nu-i urmărește decât pe unii contribuabili cu tot arsenalul său, pe alții lăsându-i complet în pace. La ANRE, ceva mai șmecheri angajații decât la ministerul turismului, au găsit modalitatea de a-și crește salariile altfel: prin mărirea numărului de ore suplimentare. Așa s-a ajuns ca la ANRE să avem 384 de ore suplimentare per persoană în 2018. Și, cireașa de pe tort, în secretariatul general al guvernului două persoane au fost descoperite efectiv ne făcând nimic. Persoanele nu apar în nicio evidență, în niciun raport și nu există nimic din care să reiasă că au făcut ceva. Cu toate astea, au luat salariu. Și nu un salariu mic: 217 mii de lei în 2018. Lucrau în departamente cu nume pompoase: „Direcția pentru strategii guvernamentale – Serviciul politici de cooperare cu mediul asociativ”. Trebuie spus că în alte locuri, măcar angajații pile politice sunt puși să mimeze că fac ceva. Măcar dau pe la servici, se fac că lucrează. Dar în cazul acesta nu era absolut nimic. Despre acestea și altele puteți citi aici: https://bit.ly/2RQvwCW și aici: https://bit.ly/2OhfHTi Cel mai trist în toată povestea asta nu este cât se fură de la stat, cu asta ne-am obișnuit. Parcă nici nu mai e știre. Cel mai trist este că noi finanțăm toate astea. Plătim cu cele mai mari taxe pe salariul minim din toată Europa pentru asta. În plus problema pare să se agraveze. Anul acesta ministerul economiei a anunțat înființarea a încă 4 noi institute de cercetare. Și chiar mai grav, risipa prezentată de Curtea de Conturi este, de fapt, mult mai mare. În raport fiind prezentate prejudiciile clare, sumele ilegal plătite, etc. Dar dacă ne gândim și la sumele care au avut acoperire legală, vedem că stăm mult mai rău. Să ne amintim doar de bonusul de pensionare de peste 1 milion de lei al directorului INCDS Marin Drăcea, justificat de faptul că aceste institute de cercetare nu sunt instituții publice și nu se supun legii salarizării publice. Toate acestea sunt plătite din banii noștri fiindcă bugetul de stat e tratat ca un sac fără fund de guvernele din ultimii 30 de ani. Numărul imens de instituții implicate și sumele astronomice indică o problemă sistemică, nu câteva cazuri izolate. Cum schimbăm asta? Prin reforme sistemice, nu prin schimbarea din funcții a oamenilor dintr-un partid cu alții ai altui partid. Sursa:https://www.facebook.com
Norma pentru inspectorii antifrauda in 2020: Sa “produca” fiecare cate 2,3 milioane de lei In lipsa reformei institutiei si a digitalizarii, Agentia Nationala de Administrare Fiscala (ANAF) a impus o norma de colectare de 2,3 milioane de lei pentru fiecare inspector de la directia de Antifrauda din Bucuresti.”(…) In ceea ce priveste DRAF Bucuresti au fost stabilite urmatoarele niveluri (tinte) de realizat in anul 2020: (…) indicatorul sume totale stabilite/ estimare urmare actiunilor de control, pe un inspector antifrauda activ: 2.300.000 de lei/ inspector activ”, se arata in circulara transmisa pe 21 ianuarie 2020 inspectorilor ANAF de catre Carmen Elena Tatu, inspector general Antifrauda, Directia Generala Antifrauda Fiscala, documentul fiind facut public de Mediafax…. “La ora actuala i-am bagat in sedinta dupa ce i-am intrebat de ce au facut chestia asta (dupa ce au transmis circualara respectiva -n.red.) si presupun ca in cel mai scurt timp schimba lucrul asta. (…) Din punctul meu de vedere, a da o tinta ca indicator de performanta, cate amenzi da, este o prostie. Nu cred ca asta e solutia pentru viitor.O tinta ar trebui sa fie globala si trebuie ca Antifrauda sa fie instrumentul de pompier al ANAF, care sa duca la lucruri tintite privind unde s-a descoperit ca ar fi posibila o fraudare de TVA sau lucruri de genul asta. Asta ar fi o varianta in care s-ar misca foarte rapid Antifrauda intr-o anumita zona”, a declarat Vasile Marica pentru Mediafax. Integral: http://www.ziare.com
O societate de stat plătește 40 de oameni ca să „plimbe” banii statului. Ministru: Se mută banii dintr-un buzunar în celălalt Demarăm un nou proiect jurnalistic la Digi24: Statul la stat. Vrem să vă arătăm cât ne costă armata de funcționari publici care, de fapt se protejează de noi… pe banii noștri. Iată, un prim exemplu: Ministerul Transporturilor și instituțiile din subordinea sa închiriază birourile în care își desfășoară, de zeci de ani, activitatea. Culmea este că firma care administrează uriașul Palat CFR, aflat vizavi de Gara de Nord din București, aparține… Ministerului Transporturilor. Jandarm, la intrarea în clădire: Vă rog să opriţi camera… Conform regulamentului de ordine interioară al instituţiei, fără accordul conducerii instituţiei… vă rog să îndreptaţi camera în altă parte. Reporter: Dar nu îmi daţi peste cameră… Nu loviţi camera, nu… Nu atingeţi camera. Jandarm: Deci dumneavostră sunteţi obligat să ascultaţi somaţiile mele, legale. Este primirea de care am avut parte a sediul Grup Exploatare Întreţinere Palat CFR, pe scurt GEIP. Principala activitate a acestei companii este să închirieze birourile din Palatul CFR….. Toma Petcu, jurnalist Digi24: În fiecare lună în conturile GEIP se varsă lunar 276.491,02 de lei de la CNAIR, 82.521 de lei de la ARR, 84.236, 40 lei, fără TVA, de la METROREX, 56.876 de lei fără TVA de ISCTR, 70.278 de lei de la CFR Călători, 44.913 de la CFR Marfă, 73.969,30 lei, fără TVA, de la CFR Infrastructură. Colectând bani de la alte instituţii ale statului, GEIP a ajuns să aibă şi profit. Şi asta fără să producă vreodată ceva. În 2019, societatea a avut un buget de 16.720.000 de lei, mare parte din acestă sumă fiind primită ce la celelalte companii ale Ministrului Transporturilor care își au sediile acolo. Lucian Bode, ministrul Transporturilor: Dacă stăm să ne gândim că practic se mută banii dintr-un buzunar în altul, dintr-un buzunar al statului în celălalt buzunar al statului. O societate care plimbă banii statului dintr-un loc în altul plătește, în acest moment, mai mult de 40 de oameni. Aşa se nasc întrebările: De ce este nevoie de o instituţie în sine, cu zeci de angajaţi, doar pentru a închiria niște birouri și a asigura mentenanța unei clădiri atâta timp cât Ministerul Transporturilor ar putea face singur aceste lucruri prin departamentele si serviciile sale? Integral: https://www.digi24.ro
Guvernul nu susține aducerea aurului de la Londra în țară. Transportul, mai scump decât custodia pe 20 de ani Repatrierea rezerelor de aur în România costă mai mult decât custodia timp de 20 de ani în banca Angliei, unde se află acum. BNR a făcut calculele și le-a transmis executivului, iar Guvernul a hotărât că nu susține aducerea aurului în țară. Statul român ar ieși în pierdere dacă ar aduce aurul de la Londra. Calculele BNR arată că doar transportul și asigurarea ar costa 1,4 milioane de euro, mai mult decât custodia în banca Angliei timp de 20 de ani, potrivit Adevărul.ro In răspunsul trimis Guvernului, BNR arată că, anual, costul custodiei reprezintă 0,004% din valoarea aurului. România are 103 tone de aur, care, la finalul anului 2018, valorau 3,7 miliarde de euro. Aproximativ 60% din cantitate se află la Banca Angliei, dar în custodia BNR, ceea ce înseamnă că banca din Marea Britanie nu poate face nimic cu aurul României. Legea privind repatrierea aurului a fost inițiată de Liviu Dragnea și Șerban Nicolae și presupune ca 90% din aurul României de la Londra să fie adus în țară. Integral: https://www.digi24.ro
Vine un val de aer polar? La o pensiune din Azuga s-au dublat prețurile în doar câteva ore ANM avertizează că un val de aer rece ar putea lovi România în orice clipă, aducând “iarna aia adevărată”. Primele semnale de alarmă, spun meteorologii, vin de la pensiunile şi hotelurile de pe Valea Prahovei, ale căror tarife au început să crească vertiginos….. “Aşa a fost şi în ’54, maică. E semn că vin nămeţi mari!”, spune tanti Maria, o tanti din localitate, privind misterios în zare. “Mulţi spun că e o superstiţie, dar noi am constatat că are o bază ştiinţifică. Hotelierii, aceste creaturi străvechi ale muntelui, au un fel de mustăţi speciale cu care simt cele mai subtile schimbări de temperatură, presiune şi umiditate. Implicit, creşterile preţurilor la cazare chiar prevestesc apropierea zăpezii”, explică Nicu Americanu, vice-director ANM. Integral: https://www.timesnewroman.ro
10 Raspunsuri la Revista Presei – 6 februarie. Ce bine e sa stai la Stat! “Cum schimbăm asta? Prin reforme sistemice, nu prin schimbarea din funcții a oamenilor dintr-un partid cu alții ai altui partid.”
stefan6006/02/2020 at 08:40
A murit un mare actor. La 103 ani. Kirk Douglas.
Fiu de emigranti rusi , a iesit din saracie prin propriile forte devenind un mare actor american.
Observator06/02/2020 at 09:52
Emigranții „ruși” purtau numele de Bryna Sanglel și Herschel Danielovitch și vorbeau idiș acasă… Altminteri sunt de acord cu tot ce ați scris.
Diana06/02/2020 at 10:04
Buna ziua tuturor……. “Esti ce vorbesti, nu ADN-ul din ciolane” – citat aproximativ din Dan Alexe. Or fi vorbit i idis acasa, dar s-au format in cultura rusa.
Observator06/02/2020 at 12:10
Îmi permit să vă contrazic total. Chiar citatul de care v-ați servit confirmă asta! Dacă vorbeau idiș se simțeau mai întâi evrei și abia apoi locuitori ai Rusiei. Asta spre deosebire de ce se întâmplă acum cu evrei din fosta Uniune Sovietică, emigrați în Israel, care continuă să vorbească rusește în familie deci se simt… formați în cultura rusă 🙂
stefan6006/02/2020 at 12:30
Parintii di Bielorusia. El nascut in America in 1916 cu numele adevarat de Issur Danielovitch.
Poate nu stiti ca marea majoritate a actorilor americani au nume ” cinematografice” care nu corespund cu numele adevarate din certificatele de nastere.
Tzepelica06/02/2020 at 09:32
Desi la “meteo” s-a anuntat de luni ca vine zapada, Firea s-a trezit azi sa convoace celebrul comandament de iarna.
Cred ca ar trebui sa-l dea in judecata pe “ala care a indraznit sa ninga” in februarie! 🙂 🙂
Mar06/02/2020 at 09:34
Da, a nins și va mai ninge 🙂 Rezolvă – suspendă cursurile, blochează circulația și gata, așteaptă să se topească zăpada.
Mar06/02/2020 at 09:32
Legat de Palatul CFR, regret că nu am cum să atașez niște fotografii făcute anul trecut în octombrie și modul cum se comunică cu instituțiile care-și au sediul în incintă. Practic la poartă sunt două telefoane din perioade istorice – pentru două ministere, Turism și Transporturi, două file A4 introduse în coperte de plastic lipite pe un perete jegos pe care sunt tipărite numere de telefon și ceva indicații. Așa este întâmpinat un potențial investitor din turism de ex., care merge să ia informații despre modul de acreditare la demararea unei investiții sau are nevoie de ceva de la ei. Modul de comunicare este o altă mizerie, nimeni nu se recomandă, aștepți ca tâmpitul să vină cineva să te întrebe de sănătate. În schimb este o foială la ușa de la intrare și pe trotuarul adiacent, ca pe bulevard la oră de trafic maxim, un angajat intră altul iese.
Sincer, așa ceva eu nu am mai văzut de zeci de ani. Și da jandarmul stă la poartă.
Mar06/02/2020 at 11:18
S-au activat jigodiile! Pentru unii bătrânețea este urâtă și se asociază cu memoria cantonată în anumite perioade. Paul Stănescu ignoră alegerile și rezultatul din 2019, care nu mai are nici o legătură cu cel din 2016.- ””Ce-mi doresc eu… sigur că trebuie să respectăm democraţia cu toţii, ce a ales poporul în 2016, să respectăm democraţia cu toţii”, a completat el.”
https://www.hotnews.ro/stiri-esential-23646961-paul-stanescu-psd-decide-pas-pas-strategia-care-urma-dupa-consultarile-cotroceni-sunt-sanse-ajungem-anticipate-sunt-sanse-nu-ajungem-anticipate.htm
Cetatean06/02/2020 at 11:39
postare, editorial 🙂
« Anticipatele. Cum poate fi evitată capcana pesedistă de la CCR
Revista Presei – 5 februarie. “Plangere la Dumnezeu: Nu ne putem salva cu mainile goale nici mama, nici copiii.” »

References: CCR 
 CCR 
 CCR 
 CCR 
 CCR 
 CCR 
 CCR 
 articolul 139
 CCR 
 CCR 
 CCR